સમગ્ર ગીર અને ગુજરાતમાં લુપ્‍ત થતી ગીધ રાજુલા વિસ્‍તારમાં એકી સાથે ર6 જેટલા ગીધ જોવા મળ્‍યા હતા. આજે રાજુલા વન વિભાગને એક રેવન્‍યુ વિસ્‍તારમાં સિંહ દ્વારા નીલગાયનું મારણ કરેલ હોય અને વન વિભાગના સ્‍થાનિક સ્‍ટાફના ફેરણા દરમિયાન નીલ ગાયના મારણ પર એકી સાથે ર6 જેટલા ગીધ જોવા મળ્‍યા હતા. ત્‍યારે સમગ્ર ગીર અને જંગલમાં ગીધ લુપ્‍ત થઈ ગયા છે અને ગીરમાં ભાગ્‍યે જ અમુક વિસ્‍તારમાં ગીધ જોવા મળે છે. ત્‍યારે રાજુલા વિસ્‍તારમાં નાગેશ્રી અને ખાંભાના હનુમાન ગાળા વિસ્‍તારમાં ગીધ જોવા મળે છે. ખાસ કરીને ગીધોના રહેણાંક વિસ્‍તારમાં ખતરો વધી ગયો છે. મુખ્‍યત્‍વે આ ગીધ ઉંચી નાળીયેરી પર અને ઉંચા ડુંગર પર જ માળો બનાવે છે. અને ગીધ અલગ અલગ ચારથી પાંચ પ્રકારમાં જોવા મળે છે. ત્‍યારે રાજુલા વિસ્‍તારમાં એક સાથે ર6 જેટલા શ્‍વેત પીઠ ગીધ જોવા મળતા વન વિભાગ અને પર્યાવરણ પ્રેમીઓમાં હર્ષની લાગણી ફેલાઈ હતી.